Ikke kødd med oss
Vi mennesker tyr ofte og med iver til våpen og vold i møte med det fremmede. 
Dette kan ha stygge følger når det fremmede ikke er så farlig likevel. 
Men veldig hendig når det fremmede er ute etter å ta oss. 

Så når utenomjordiske vesener kommer med vond vilje, vet du jo at de ikke har en sjanse med de pinglete røntgenlaservåpnene sine, for vi skal nok vite å sende dem tilbake dit de kom fra. 
Og videre. 

I en uvanlig vellykket nyversjon av et eldre spill er du Utenomjordisknemnd for hele planeten, som rørende samles mot felles fiende i Watchmen-stil. 

Så klart kan soldatene dine oppgraderes, og du kan forske på hendig teknologi. 
Det blir litt treigt av og til med turbasert slåssing, for strategien er ikke akkurat sjakk, men så er det litt artig også. 
